b'\n_START_ARTICLE_\nTranssubstantiaatio\n_START_PARAGRAPH_\nTranssubstantiaatio on roomalaiskatolisen kirkon oppi, jonka mukaan ehtoollisen leip\xc3\xa4 ja viini muuttuvat substantiaalisesti (aksidenssien s\xc3\xa4ilyess\xc3\xa4) Kristuksen ruumiiksi ja vereksi._NEWLINE_Johannes Damaskolaisen mielest\xc3\xa4 kyseess\xc3\xa4 oli k\xc3\xa4sityskyvyn ylitt\xc3\xa4v\xc3\xa4 tapahtuma, mutta yleens\xc3\xa4 kirkkois\xc3\xa4t ja keskiajan teologit l\xc3\xa4hestyiv\xc3\xa4t asiaa spekulatiivisemmin. Transsubstantiaatio-oppi oli keskeisell\xc3\xa4 sijalla muun muassa keskiajan filosofian universaalikiistassa._NEWLINE_Corbien luostarin munkki Paschasius Radbertus ehdotti vuonna 844 ns. reaalipreesensi\xc3\xa4; saman luostarin Ratramnus esitti leiv\xc3\xa4n ja viinin olevan symboleja._NEWLINE_Moderneissa maltillisemmissa tulkinnoissa (mm. Ulrich Zwingli) transsignifikaatio merkitsee leiv\xc3\xa4n ja viinin merkityksen muuttumista, siihen liittyv\xc3\xa4 transfinalisaatio leiv\xc3\xa4n ja viinin tarkoituksen muuttumista.'